Helt frem til den 18. januar kan du overvære prøverne på stykket X-periment på Aalborg Teater. Imens at skuespillerne øver teaterstykket igennem, kan du være med på lægterne. Her vil du få et indblik i, hvordan et teaterstykke bliver til, og hvilke vanskeligheder skuespillerne støder på undervejs. Det er gratis for alle, og hver dag fra klokken 12-16 er der åbent på den lille scene på Aalborg Teater. - Man får lov at se os i arbejde, og det man aldrig ser. For eksempel når vi dummer os, griner, græder og er uenige, fortæller X-periments instruktør Victor Marcussen. Forestillingen har premiere den 25. januar, men du kan altså følge prøverne frem til den 18. janaur.

Referat:
Har du mod på at deltage i et X-periment? Så er chancen der nu - Aalborg Teater holder åbent for alle, der har lyst til at overvære prøverne på en kommende forestilling